ОБЩИНСКИ СЪВЕТ - ШАБЛА

#

#  Препис-извлечение !

## ПРОТОКОЛ

**№ 48**

от проведено извънредно заседание на Общински съвет - Шабла

на 30.10.2018 година

**ОТНОСНО:**Докладна записка относно съгласие за предоставяне под наем на полски пътища за стопанската 2018/2019 г.

**РЕШЕНИЕ № 472.**На основание чл.21, ал.1, т.8 от ЗМСМА и чл.8, ал.1 от ЗОС, чл.37в, ал.4, ал.16 и ал.17 от ЗСПЗЗ, във връзка с докл. записка с вх.№ К-170/18.10.2018г., Общински съвет – Шабла:

1.Дава съгласие да се предоставят под наем за стопанската 2018/2019 г. общински имоти – полски пътища на участниците в споразуменията по чл.37в от ЗСПЗЗ на цена средно рентно плащане за съответното землище.

2.Ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година.

3.Възлага на Кмета на община Шабла да извърши последващите законови действия.

**С поименно гласуване от присъстващите 7 общински съветници с 7 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Елеонора Николова Василева и Ивелина Георгиева Янакиева – Демирева**

**/Кирил Стефанов Кирилов и Живко Спасов Иванов – не присъстваха при обсъждането и гласуването на решението поради конфликт на интереси/**

**ОТНОСНО:**Докладна записка относно определяне на представител на община Шабла в общото събрание на „ШАБЛА ГОЛФ-ВАКЛИНО“ АД, ЕИК: 200830717.

**РЕШЕНИЕ № 473.**На основание чл. 21, ал.1, т.9 от ЗМСМА, и чл.13 от НАРЕДБА за упражняване на правата върху общинската част от капитала на търговските дружества, Общински съвет – Шабла:

1.Определя Мариян Александров Жечев - Кмет на община Шабла, за представител на Община Шабла в общото събрание на акционерите на „ШАБЛА ГОЛФ-ВАКЛИНО“ АД, ЕИК: 200830717, което ще се проведе на 19.11.2018 г. от 10:30 ч. в сградата на общинска администрация – Шабла, а при липса на кворум, по реда на чл. 227 от Търговския закон на 03.12.2018 г. от 10:30ч. на същото място и при същия дневен, което да се счита за упълномощаване по смисъла на чл.226 от Търговския закон.

2.Делегира права на представителя на общината да гласува по собствена преценка за предложенията от дневния ред, посочени в покана за свикване на общото събрание на акционерите на дружеството.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Теодора Иванова Асенова; Иванка Цвяткова Пенева; Кирил Стефанов Кирилов; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно приемане Отчет на дейностите за подкрепа за личностно развитие на децата и учениците в община Шабла за 2017-2018 год. и Годишен план на дейностите за подкрепа за личностно развитие на децата и учениците в община Шабла за 2018-2019 год.

**РЕШЕНИЕ № 474.**На основание чл.21, ал.1, т.12 от ЗМСМА и във връзка с чл. 197 от Закона за предучилищното и училищно образование, Общински съвет – Шабла:

приема отчет на годишния план на дейностите за подкрепа за личностно развитие на децата и учениците в община Шабла за 2017-2018 год. и годишен план на дейностите за подкрепа за личностно развитие на децата и учениците в община Шабла за 2018-2019 год.

**С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно приемане на Вътрешни правила за организацията и реда за проверка на декларации и за установяване на конфликт на интереси в Общински съвет – Шабла.

**РЕШЕНИЕ № 475.**На основание чл.21, ал.1, т.23 от ЗМСМА и чл.10, във връзка с §3 от Преходните и заключителни разпоредби на Наредбата за организацията и реда за извършване на проверка на декларации и за установяване на конфликт на интереси, Общински съвет – Шабла:

1.Приема Вътрешни правила за организацията и реда за проверка на декларации и за установяване на конфликт на интереси в Общински съвет – Шабла, съгласно текста, приложен към настоящото решение и неразделна част от него.

Препис от решението да се изпрати на председателя на Общинския съвет и председателя и членовете на постоянната комисия за предотвратяване и установяване на конфликт на интереси, както и на служителя в звеното по чл.29а от ЗМСМА за сведение и изпълнение.

 **С явно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

**ПРЕДСЕДАТЕЛ НА ОбС-ШАБЛА: /п/**

 **/ д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/ Н.Георгиева/**